Diari Oficial de la Generalitat Valenciana


Sumari del DOGV 6801, del 21-06-2012 (2012/5999)

Notificació del laude emès per la Junta Arbitral de Transports de València. Expedient número V-99/2011.
-------------------------------------------------------------------------------------------------------

### Dades del document

Número de DOGV
:   6801

Data del DOGV
:   21-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5999


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports de València. Expedient número V-99/2011. [2012/5999]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a l'Agencia Transportes Hernández, que s'ha dictat laude en l'expedient referenciat i com que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Norma Barrachina Navarro, Jaime Agramunt Font de Mora. Secretària-vocal: Amparo Peris Catalá. Parts. Reclamant: ATP Servicios Logísticos Italgrup, SL, representada per Isabelle Sylvie Germond Chordá. Reclamat: Agencia de Transportes Hernández, que no compareix a l'acte de vista, per al qual ha sigut citada a través del DOCV.  
València, 28 de maig de 2012, a les 12.00 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-99/2011, i s'inicia la celebració de la vista oral respecte de la reclamació següent: impagament de ports. Incompareixença del demandat. Citació a través del DOCV.  
El president comprova la identitat de la part compareixent i com a que intervé.  
S'informa que davant de la impossibilitat de citació i notificació a vista a la part reclamada, després dels reiterats intents realitzats a través del Servici de Correus, s'ha procedit a la publicació en el DOCV núm. 6769, de 8 de maig de 2012.  
Concedida la paraula a la reclamant basa la seua reclamació en els antecedents de fet següents:  
1. Ratificar-se en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un transport el 4 de novembre de 2010 des de Lecco (Itàlia) fins a Beneixida (València-Espanya), segons queda degudament detallat en la factura núm. 10/N0101877, de 4 de novembre de 2010, per un import de 1.534,00 euros. Per al pagament de l'expressada factura es va entregar un pagaré amb venciment el 27 d'abril de 2011 per l'import de 1.534,00 euros, el qual va ser tornat impagat al seu venciment.  
Realitzades diverses gestions de cobrament sense aconseguir-ho, és per això que s'interposa la present demanda, en la qual se sol·licita que una vegada que siga reconegut el seu dret la reclamada siga condemnada al pagament de la quantitat total de 1.534,00 euros.  
Són d'aplicació els fonaments jurídics següents:  
1. La competència territorial de la Junta, de la que res s'al·lega, està determinada en els articles 6 i 7.2 del Reglament de la LOTT (RD 1211/1990).   
2. La submissió està determinada, d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord mencionat de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. Per tractar-se d'un transport internacional la normativa aplicable és el Conveni de 19 de maig de 1956, al qual es va adherir Espanya per instrument del 12 de setembre de 1973 (Ministeri d'Assumptes Exteriors, BOE de 7 de maig de 1974, núm. 109). Contracte de Transport Internacional de mercaderies per carretera (CMR), modificat pel Protocol de 5 de juliol de 1978 a què es va adherir Espanya per Instrument de 23 de setembre de 1982 (Direcció de l'Estat) publicat en el BOE de 18 de desembre de 1982, núm. 203, que establix per a qüestions de competència allò que s'ha regulat en l'article 31.1 a). No obstant i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se segons les normes materials internes dels estats, per la qual cosa supletòriament són d'aplicació el Codi de Comerç, LOTT i el seu reglament i la resta de les normes d'aplicació general.  
4. No hi ha motiu fonamentat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació que establix l'article 33 del CMR que diu: «El contracte de transport pot contindre una clàusula que atribuïsca la competència a un tribunal arbitral, a condició que esta clàusula preveja que este tribunal arbitral aplicarà el present conveni.»  
Abundant en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat, per això, en este cas, és plenament aplicable el sotmetiment a la Junta Arbitral de Transports de València que expressament es consigna en les respectives ordes de càrrega.  
  
Atés tot el susdit, pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per la qual cosa en tot cas esta Junta Arbitral de València es declara competent per a resoldre esta controvèrsia.  
  
5. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta van ser realitzats, fet que determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per ATP Servicios Logísticos Italgrup, SL, representada per Isabelle Sylvie Germond Chorda contra l'Agencia de Transportes Hernández, ja que dels fets relatats, documents probatoris i declaracions efectuades s'establix que, una vegada realitzat el transport reclamat dins de les condicions contractuals convingudes el seu import ha de ser abonat.   
Per tot això l'Agencia de Transportes Hernández, haurà d'abonar a ATP Servicios Logísticos Italgrup, SL, la quantitat de mil cinc-cents trenta-quatre euros (1.534,00 €).  
Contra este laude pot exercir-se l'acció d'anul·lació davant de la Audiència Provincial de València, en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 ter. de la Llei Orgànica del Poder Judicial.»  
  
Estos terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 6 de juny de 2012.- El president de la Junta Arbitral de Transports de València: Ramón Escrig Moreno.